Mai mulți jucători de la Dinamo, testaţi pozitiv cu Covid-19.
Dinamo are 6 cazuri noi de Covid la echipă, aceştia au fost trimişi în izolare. Partida cu Chindia din această seară a fost amânată. LPF a confirmat situaţia de la Dinamo.
Dinamo este lovită din
nou de pandemia de coronavirus. După ce a avut deja 2 partide amânate în
play-out după cazuri de Covid, astăzi 6 jucători au fost testaţi pozitiv. Ei
vor trebui să intre în izolare, în timp ce ceilalţi jucători vor reface testul
în 5 zile.Liga Profesionistă de
Fotbal a confirmat că a fost informată de situaţia de la Dinamo şi că partida
care urma să se joace împotriva celor de la Chindia în această seară va fi
reprogramată."Înţeleg că este vorba despre şase jucători testaţi pozitiv, se va repeta testul astăzi, iar mâine se vor repeta testele. Avem precedentul de la Petrolul, e clar. Au fost situaţii cu mai mulţi jucători testaţi pozitivi. Nu ştiu ce impact are asupra lotului. Îl aşteptăm pe domnul Bălănescu să ajungă la LPF şi să ajungă mai departe. Nu vrem să fie dezavantajaţi, aşa încât vestea e prea proaspătă. Avem doar nişte scenarii şi sper ca până la sfârşitul zilei să avem mai multe informaţii", a spus Justin Ştefan la Pro X.